
Իրավական ակտի ընդունման անհրաժեշտությունը, ընթացիկ իրավիճակը և խնդիրները.
«Եվրասիական տնտեսական միության մաքսային օրենսգրքի մասին» 11․04․2017թ․ պայմանագրում փոփոխություններ կատարելու մասին» 25.12.2023թ․ արձանագրությամբ Եվրասիական տնտեսական միության մաքսային օրենսգրքում լրացվող նոր՝ 429․2-րդ հոդվածի 1-ին կետի 4-րդ ենթակետի համաձայն՝ իրավաբանական անձին էլեկտրոնային առևտրի օպերատորների ռեեստրում ներառման նպատակով ներկայացվող պահանջներից է հանդիսանում մաքսային մարմինների տեղեկատվական համակարգերի հետ փոխազդող տեղեկատվական համակարգերի առկայությունը, ինչը հնարավորություն կտա մաքսային մարմիններին ներկայացնել էլեկտրոնային առևտրի ապրանքների առնչությամբ փաստաթղթերն ու տեղեկությունները, այդպիսի ապրանքների նկատմամբ իրականացվող գործառնությունների, ֆիզիկական անձանց վերաբերող տեղեկությունները։ 
Մաքսային կարգավորման մասին» օրենքում լրացումներ և փոփոխություններ կատարելու մասին» 04․03․2026թ․ ՀՕ-84-Ն օրենքով «Մաքսային կարգավորման մասին» օրենքում լրացվող նոր՝ 287․2-րդ հոդվածի 3-րդ մասի համաձայն՝ Եվրասիական տնտեսական միության մաքսային օրենսգրքի 429․2-րդ հոդվածի 1-ին կետի 4-րդ ենթակետով նախատեսված՝ էլեկտրոնային առևտրի օպերատորների և Հայաստանի Հանրապետության պետական եկամուտների կոմիտեի միջև տեղեկատվական փոխգործակցության կարգը սահմանում է Կառավարությունը։
[bookmark: _GoBack]Ներկայումս միջազգային փոստային և սուրհանդակային առաքումներով փոխադրվող ապրանքների դեպքում ևս փոստային և սուրհանդակային կապի օպերատորները համապատասխան տեղեկությունները պետք է ներկայացնեն մաքսային մարմնին՝ ՀՀ կառավարության 16․02․2012թ․ N211-Ն որոշման հավելվածի 9-րդ բաժնով, 173-Ն որոշման հավելվածի 13-րդ բաժնով սահմանված կարգավորումներին համապատասխան։ Նախագծով առաջարկվում է պահպանել գործող մոտեցումները և տեղեկությունների կազմն ու մաքսային մարմնին ներկայացման ձևաչափը։
Կարգավորման առարկան, ակնկալվող արդյունքը.
Նախագծով առաջարկվում է էլեկտրոնային առևտրի օպերատորների կողմից օգտագործվող էլեկտրոնային համակարգերի և մաքսային հայտարարագրման էլեկտրոնային համակարգերի միջև փոխազդեցությամբ ապահովել էլեկտրոնային առևտրի օպերատորների և ՀՀ պետական եկամուտների կոմիտեի միջև փոխգործակցությունը:
Նախագծով առաջարկվում է սահմանել`
1) մաքսային մարմինների և էլեկտրոնային առևտրի օպերատորների միջև տեղեկատվական փոխազդեցության կարգը, եղանակները․
2) էլեկտրոնային առևտրի օպերատորների կողմից մաքսային մարմիններ տրամադրվող տեղեկությունները,
3) էլեկտրոնային առևտրի оպերատորների կողմից` իրենց համակարգերին Պետական եկամուտների կոմիտեի համար հասանելիության ապահովման ձևաչափերը:
Նախագծով առաջարկվող տվյալների կազմը սահմանափակվում է միայն այն տեղեկություններով, որոնք արդեն իսկ սահմանված են Եվրասիական տնտեսական միության մաքսային օրենսգրքով և անհրաժեշտ են մաքսային հսկողության իրականացման և մաքսային գործառնությունների համար։ Առաջարկվում է փոխազդեցության տարբեր ձևաչափեր՝ էլեկտրոնային համակարգով, իսկ մինչև դրա գործարկումը՝ հարցումների հիման վրա։
Նախագծով առաջարկվող նորմերն ընդհանուր առմամբ պահպանում են փոստային և սուրհանդակային առաքումների մասով ներկայումս սահմանված մոտեցումները։
Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագծի ընդունումը բխում է Հայաստանի Հանրապետության պետական եկամուտների կոմիտեի 30․12․2025թ․ «Հարկային վարչարարության բարեփոխումների և մաքսային ծառայության առաջիկա տարիների զարգացման ռազմավարական ծրագրերը հաստատելու մասին» N 1833-Լ հրամանի 4-րդ հավելվածի 1․6․5 կետից՝ «Ապրանքների արտաքին էլեկտրոնային առևտրի կարգավորմանն ուղղված՝ «Եվրասիական տնտեսական միության մաքսային օրենսգրքի մասին» 2017 թվականի ապրիլի 11-ի պայմանագրում փոփոխություններ կատարելու մասին արձանագրության կիրարկման նպատակով ազգային օրենսդրության մշակում»։
Նախագծի մշակման գործընթացում ներգրավված ինստիտուտները և անձինք. 
Նախագիծը մշակվել է Հայաստանի Հանրապետության պետական եկամուտների կոմիտեի կողմից:
Լրացուցիչ ֆինանսական միջոցների անհրաժեշտության վերաբերյալ.
Նախագծի ընդունմամբ լրացուցիչ ֆինանսական միջոցների ներգրավման անհրաժեշտություն առկա չէ:
Պետական բյուջեի եկամուտներում և ծախսերում սպասվելիք փոփոխությունների վերաբերյալ.
Նախագծի ընդունմամբ Հայաստանի Հանրապետության պետական բյուջեում եկամուտների և ծախսերի ավելացում կամ նվազեցում չի նախատեսվում։

